open-index/open-wikipedia-markdown huggingface dataset:
Strusshamn

**Strusshamn** er en bygd i Askøy kommune i Vestland.

I Strusshamn finner man blant de best bevarte trehusbebyggelsene på Askøy fra tidlig 1800-tall. Dette har sammenheng med at Strusshamn på sytten- og attenhundretallet fungerte som karantenehavn for seilskip på vei til Bergen. Det var særlig kolera som herjet på denne tiden, og frykten for smittespredning gjorde at det ble opprettet en egen kolera-kirkegård. Det første kommunestyretmøtet i Askøy kommune ble i 1838 holdt i gjestgiveriet i Strusshamn. Det var også her det første herredshuset ble bygget. I 1956 brant herredshuset ned, og det ble da bygget nytt rådhus i Kleppestø.

Allerede i 1741 stod den første kirken i Strusshamn ferdig, denne var i bruk i 120 år før den brant ned i 1861. Det ble raskt bygget ny kirke, denne stod til 1966 da den også brant ned. Dagens Strusshamn kirke ble innviet i 1969.

Til tross for at konventikkelplakaten forbød lekmannsvirksomhet stod Hans Nielsen Hauges bevegelse sterkt i bygda. I 1804 kom Peder Olsen Aalderust og Johan Nicolay Loose til Strusshamn. Sistnevnte var Hauges svoger, og med økonomisk bistand fra Hauge fikk de bygget en kornmølle i bygda, som det ble gjort så mange andre steder i Norge på den tiden. Mølla brant ned i 1861, men ble bygget opp igjen, og var i drift frem til rundt 1900. I 1884 ble Strusshamnsvatnet demmet opp for å forbedre vannføringen til mølla.

I 1910 ble møllebygningen gjort om til sjoddy-fabrikk av Arne Johannessen fra Osterøy. Fra 1917 ble det laget elektrisk strøm av vannkraften som tidligere hadde drevet mølla, og denne strømmen ble benyttet til å drive shoddy-produksjonen.

I 1992 fikk Lions Club på Askøy satt opp en minneplakett i Strusshamn med innskriften:

I dag er Strusshamn et livlig sentrum for både handel og kultur. Båtprodusenten Viksund Båt AS har sitt tilholdssted i havnen, og her finner man også mange frivillige organisasjoner og lag som eksempelvis Askøy kystlag og Askøy museumslag.

## Bilder


Strusshamn kirke.JPG|Strusshamn kirke
Sjoddien.jpg|Møllen som Hans Nielsen Hauge var med på å etablere og som senere ble til sjoddy-fabrikk
Minnesmerke falne Askøy.jpg|Minnesmerke i Strusshamn over personer fra Askøy som falt under andre verdenskrig
Strusshamn 2025.jpg|Gammel bebyggelse i Strusshamn
Kolerakirkegården Strusshamn.jpg|Kolerakirkegården


## Referanser
Deutsche Grammophon

**Deutsche Grammophon** er et tysk plateselskap som ble grunnlagt i 1898 i Hannover av Emile Berliner. Det er dermed det eldste platefirma i verden. Selskapet er særlig kjent for sine utgivelser av klassisk musikk. 

I 1924 grunnla Deutsche Grammophon plateselskapet Polydor. I 1941 ble selskapet overtatt av Siemens & Halske AG. I 1962 stiftet Deutsche Grammophon en joint venture sammen med Philips Records under navnet Phonogram, som i 1972 ble til PolyGram. Idag er Deutsche Grammophon en del av Universal Music. Utgivelsene er kjennetegnet av den klare, gule fargen som grafisk element både i logoen og på omslagene.
## Referanser


## Eksterne lenker
* 
* Deutsche Grammophons internettsider
Vremja (fjernsynsprogram)

***Vremja*** (russisk: Вре́мя, norsk oversettelse: *tid*) er et russisk nyhetsprogram som har gått på sovjetisk og russisk tv siden 1968, med et opphold fra 1991 til 1994. *Vremja* var det ledende nyhetsprogrammet på fjernsyn i Sovjetsamveldet. Fra 1968 til 1991 ble det vist på de nasjonale kanalene Program 1 og Program 2, i tillegg til lokale kanaler. I sovjetperioden dekket programmet nyheter, mest innenlands, men også utenriks og sportsnyheter. Etter Sovjetunionens kollaps ble ikke *Vremja*  sendt i årene 1991–1994.

Programmet har siden 1994 blitt sendt i Russland på Kanal 1.

## Referanser


## Eksterne lenker
* 
*
Ija

**Ija** (russisk: Ия) er ei elv i Irkutsk oblast i Russland. Elva er 486 kilometer lang, med et nedbørfelt på .

Den har sitt utspring på nordhellingen av Sajanfjellene, og munner ut i Okinskijbukta i Bratsk-reservoaret. Ija er islagt fra månedsskiftet oktober/november til slutten av april. De største sideelvene er Kirej, Ikej, og Ilir. 

Ved Ija ligger byen Tulun.

## Referanser
St. Johanneslogen Den gyldne Cirkel

**St. Johanneslogen Den gyldne Cirkel** er en frimurerlosje i Den Norske Frimurerorden (St. Johannesloge nr. 145), som ble grunnlagt den 24. april 1997 i Ski. Losjen ble fra første stund underlagt Den Norske Store Landsloge.

Follo St. Johannes broderforening ble grunnlagt den 20. april 1989 underlagt St. Johanneslogen Haakon til de tre Lys. I 1997 ble den selvstendig losje. Losjens valgspråk er Under Evighetens Synsvinkel.

Sirkelen er et symbol på evigheten. Navnet Gylden henspiller på gull, og symboliserer manifestasjonen av den høyeste åndelige kraft gjennom sjelens renhet.

## Ordførende Mestere

## Litteratur
* Matrikkel over Den Norske Frimurerorden for arbeidsåret 2015, Matrikkelkontoret, DNFO
Joseph Mauborgne

**Joseph Oswald Mauborgne** (født 26. februar 1881, død 7. juni 1971) var medoppfinner av engangsnøkkelen sammen med Gilbert Vernam hos AT&T Bell Laboratories. I 1914 publiserte han den første løsningen på Playfair-chifferet.

Mauborgne ble generalmajor i De forente staters armé, og i perioden rett før angrepet på Pearl Harbor var han signalkorpssjef. Som kaptein, rett etter første verdenskrig, på 20- og 30-tallet, gikk Mauborgne ofte etter forsknings- og utviklingsposisjoner innenfor kommunikasjon, inkludert begrensede forsøk som sjef for signalkorpsets utviklings- og forskningsavdeling og som kommandør av signalkorpsets laboratorium ved NIST.

Mauborgne var en av pionérene innenfor radiotelefoni for bruk i fly, noe som gjorde at flyene i bruk under første verdenskrig kunne endres fra å være isolerte enheter til å bli koordinerte kampgrupperinger.

Som signalkorpssjef så støttet han teknologisk utvikling og førte tilsyn med masseproduksjonen av hær-radarene SCR-268 og SCR-270. Bare et par måneder etter at han pensjonerte seg (30. september 1941) ble de japanske flyene på vei for å angripe Pearl Harbor oppdaget ved hjelp av SCR-270 radaren på Oahu i Hawaii.

## Referanser
St. Johanneslogen Ultima Thule

**St. Johanneslogen Ultima Thule** er en frimurerlosje i Den Norske Frimurerorden (St. Johannesloge nr. 46), som ble grunnlagt den 23. oktober 1997 i Hammerfest. Logen ble fra første stund underlagt Tromsø Provincialloge.

Hammerfest Frimurer Broderforening ble grunnlagt den 17. oktober 1955 underlagt St. Johanneslogen Stella Polaris. I 1997 ble den selvstendig loge. Logens valgspråk er Tro og Styrke.

## Ordførende Mestere

## Litteratur
* Matrikkel over Den Norske Frimurerorden for arbeidsåret 2007, Aktietrykkeriet i Trondhjem
* Marrikkel over Den Norske Frimurerorden. 2015, TYPE IT.
Powers of Ten

***Powers of Ten*** er en kort dokumentarfilm fra 1977, skrevet og regissert av Ray Eames og hennes ektemann, Charles Eames. Filmen setter fokus på universets skala i tierfaktor (se også logaritme og dimensjoner). Filmen er en moderne presentasjon av boka *[[Cosmic View]]* fra 1957 av Kees Boeke, og har senere inspirert til nyere bokversjoner. Alle presentasjonene, både i filmer og bøker, følger Boekes originalkonsept hvor det blir lagt farger på sort/hvit-tegninger produsert av Boeke.

Filmen starter med fokus på et teppe hvor en mann og en kvinne har piknik. Visningen er en meter i bredde. Synspunktet, akkompagnert av Philip Morrisons dramatiske stemme, zoomes sakte ut slik at visningen blir 10 meter i bredde og avslører at pikniken er i en park. Zoomingen utover fortsetter til neste trinn på 100 meters bredde, og videre til en kilometer (10³ m). For hvert trinn ganges bredden med 10, og hastigheten på utzoomingen dermed tilsvarende. Det blir avslørt at parken ligger langs sjøkanten av Chicago. Slik fortsetter det inntil hele universet, slik det den gang var kjent, kan ses. Filmen viser så en rask zooming inn igjen og fortsetter å zoome inn på mannens hånd ned til en dypde på 10-18 meter.

I 1998 bestemte Library of Congress at filmen *Powers of Ten* skulle bevares i «The United States National Film Registry» på bakgrunn av kulturhistorisk og estetisk betydning.

## Relaterte verk og referanser innen populærkultur
Det finnes også en bok fra 1982 av samme tittel, skrevet av by Philip Morrison og Phylis Morrison . Den inneholder en serie bilder som beveger seg fra universets ytterpunkt ned til underatomisk størrelse.

Under Twisted Logic Tour i 2005 og 2006, brukte popgruppa Coldplay *Powers of Ten* som bakgrunnsvideo mens de fremførte sangen *The Scientist*. 

Mot slutten av filmen *[[Men in Black]]* er det en sekvens i *Powers of Ten*-stil som tar publikum med ut fra jorden til enden av universet, som igjen zoomes ut av pupillen på en av hovedkarakterenes øye.

Artisten Shawn Lane har gitt ut et album kalt "Powers of Ten".

Filmen vises årlig på en orienteringsforelesning ved «Columbia University Science Honors Program».

## Referanser


## Eksterne lenker
* 
* En nettside med en læreprogram basert på ''The Powers of Ten'' *NB: Krever [http://www.java.com/en/index.jsp Java]*
* xkcd etterlinging, "Powers of One"
* ''Powers of 10'' på *The Universe-Solved!*s nettside
St. Johanneslogen St. Knud til den stigende Ørn

**St. Johanneslogen St. Knud til den stigende Ørn** er en frimurerlosje i Den Norske Frimurerorden (St. Johannesloge nr. 47), som ble grunnlagt den 9. mai 1998 i Brønnøysund. Logen ble fra første stund underlagt Trondhjems Provincialloge.

Brønnøysund St. Johannes Broderforening ble grunnlagt den 28. mai 1988 underlagt St. Johanneslogen Polarcirkelen. Den 19. november 1993 ble den opphøyd til deputasjonsloge, og i 1998 ble den selvstendig loge. Logens valgspråk er «Mot Sannhet og Lys».

Logen er oppkalt etter kong Knut den hellige, som arbeidet for kristningen og som ble kanonisert i året 1101, som den eneste danske konge. Ørnen symboliserer det som stiger høyt, og er attributten til evangelisten Johannes. 

## Ordførende Mestere

## Litteratur
* Redaktørene Ivar Kr. Sellæg og Kjell Krey Dagsloth: *. . . i fuldt brodersind. Nordlands frimurere i 100 år, 1899 &ndash; 1999, Festskrift ved markeringen av 100-årsminnet om frimureriets innføring i Nordland*. Utgitt av St. Johanneslogen Midnatsol, Refsum Bokbinderi Oslo, oktober 2000, ISBN 82-995768-0-6
* *Matrikkel over Den Norske Frimurerorden for arbeidsåret 2007*, Aktietrykkeriet i Trondhjem
St. Johanneslogen St. Stefan til de tre Stene

**St. Stefan til de tre Stene** er en frimurerlosje i Den Norske Frimurerorden (St. Johannesloge nr. 48), som ble grunnlagt den 8. mai 1998 i Sortland. Logen ble fra første stund underlagt Tromsø Provincialloge.

Vesterålen Broderforening ble grunnlagt på Melbo den 26. oktober 1925 underlagt St. Johanneslogen Midnatsol. I 1977 ble den flyttet til Sortland. Den 12. februar 1983 ble den opphøyd til deputasjonsloge, og den 1. juli 1983 ble den underlagt St. Johanneslogen Øystein. I 1998 ble den selvstendig loge. Logens valgspråk er I Broderskap mot Lyset.

Logen er oppkalt etter den første kristne martyren St. Stefanus, som ble steinet til døde og som tidligere var skytsengelen til Hadsel kirke i Vesterålen. 

## Ordførende Mestere

## Litteratur
* Redaktørene Ivar Kr. Sellæg og Kjell Krey Dagsloth: . . . i fuldt brodersind. Nordlands frimurere i 100 år, 1899 &ndash; 1999, Festskrift ved markeringen av 100-årsminnet om frimureriets innføring i Nordland. Utgitt av St. Johanneslogen Midnatsol, Refsum Bokbinderi Oslo, oktober 2000, ISBN 82-995768-0-6
* Matrikkel over Den Norske Frimurerorden for arbeidsåret 2007, Aktietrykkeriet i Trondhjem

## Eksterne lenker
*
Josh Duhamel

**Joshua David «Josh» Duhamel** (født 14. november 1972) er en amerikansk skuespiller mest kjent for rollen som «Leo du Pres» i den amerikanske TV-serien *[[All My Children]]*, en rolle som han også har fått en Emmypris for.

Duhamel er også kjent som «Danny McCoy» i TV-serien *[[Las Vegas (TV-serie)|Las Vegas]]*. Han spilte også i filmen *Life as we know it* og *Vinn en date* med Tad Hamilton.

Han er har tyske, norske, fransk-kanadiske, engelske og irske aner.

## Filmografi
* Transformers (fra 2007)
* Transformers: De beseirede slår tilbake (fra 2009) 
* Transformers: Dark of the Moon (fra 2011)
* Fire with Fire (fra 2012)
* Movie 43 (fra 2013) 
* Safe Haven (fa 2013)
* Misconduct (fra 2016)
* Love, Simon (fra 2018)
* The Lost Husband (fra 2020)

## Referanser


## Eksterne lenker
*
St. Johanneslogen St. Clemens til den rette Vinkel

**St. Johanneslogen St. Clemens til den rette Vinkel** er en frimurerlosje i Den Norske Frimurerorden (St. Johannesloge nr. 49), som ble grunnlagt den 1. oktober 1998 i Oslo. Logen ble fra første stund underlagt Den Norske Store Landsloge.

Nordstrand St. Johannes Broderforening ble grunnlagt den 29. september 1967 underlagt St. Johanneslogen St. Olaus til de tre Roser. Logen ble selvstendig i 1998. Logens valgspråk er I Broderskap mot Sannhet og Lys.

Logen er oppkalt etter Pave Sankt Clemens I, som var de sjøfarendes helgen. 

## Ordførende Mestere

## Litteratur
* Matrikkel over Den Norske Frimurerorden for arbeidsåret 2007, Aktietrykkeriet i Trondhjem
Johan Urban Bergquist

**Johan Urban Bergquist** (født 1965 i Gävle, Sverige) er en kunstner bosatt i Oslo. Han er utdannet ved Kunstakademiet i Trondheim (1993–1997). Bergquist har deltatt på en rekke utstillinger i Norge og Sverige.

Bergquist jobber hovedsakelig med tegning, installasjoner, artist's books, skulptur og performance. Ofte bruker han kombinasjoner av de nevnte teknikkene. Referansene i Bergquists verker er mange og svært forskjellige, nevnes kan for eksempel drømmer, mystikk, okkultisme, bikerkultur, overnaturlige og uforklarlige fenomener, alkymi, valmuedyrking og mere.
## Utstillinger
* 1997 *Galleri Struts*, Oslo (separat)
* 1997 *Färgfabriken-Center for Contemporary Art*, Stockholm (separat)
* 1997 *Konstcentrum Gävle* (separat)
* 1999 *[[Kunstnett Norge]]* (separat)
* 2000 *Tegneutstilling 2000, [[Haugar Vestfold Kunstmuseum]], Tønsberg*
* 2001 *Antologi*, Bergen Kunsthall, Bergen
* 2001 *ad lib*, trans-art, Trondheim
* 2002 *Vårutstilling*, Tegneforbundet, Oslo
* 2003 *Artists' Books*, Bomuldsfabriken Kunsthall, Arendal
* 2003 *Norsk Skulpturbiennale*, Haugar Vestfold Kunstmuseum, Tønsberg
* 2004 *Tegnebiennale 2004*, Stenersenmuseet, Oslo
* 2006 *Samtidskunstforum, Oslo* (separat)
* 2005 *Tegneutstilling, Torpedo*, Oslo
* 2005 *Akershus Kunstnersenter*, Lillestrøm (separat)
* 2006 *Bokaktig, artists' books utstilling*, Fotogalleriet, Oslo
* 2006 *Konstlinjen 40 år*, Konstcentrum Gävle, Sverige
* 2008 *Trøndelag Senter for Samtidskunst*, Trondheim (separat)
* 2009 *Prosjektrom Carl Berner*, Oslo (separat)
* 2010 *Bærum Kulturhus*, Bærum (separat)
* 2010 *Tegnebiennale 2010*, Momentumhallen, Moss
* 2010  Trøndelagsutstillingen, Kulturbunker Dora, Trondheim
* 2011  Trøndelagsutstillingen, Kulturbunker Dora, Trondheim
* 2011  Kunstbanken, Hedmark Kunstsenter, Hamar (separat)
* 2012  Centralgalleriet, Gävle, Sverige (separat)
* 2012  Galleri BOA, Oslo (separat)
* 2014  Galleri Erik Axl Sund, Stockholm (separat)
* 2015  Spring Depot, Tenthaus, Oslo
* 2016  Galleri Erik Axl Sund, Stockholm (separat)
* 2016  Sveriges Chicago, Galleri Erik Axl Sund, Stockholm
* 2016  SKISSEN, Tegnebiennalen 2016, Galleri Format, Oslo
* 2017 Ingenmansland, Tenthaus, Oslo
* 2017 RAM Galleri, Oslo (separat)
* 2018 Galleri Erik Axl Sund, Stockholm (separat)

## Kunstnersbøker
* 1997 *fAlice in Wonderland*
* 2002 *Paradise Found*
* 2005 *VERSALmanual*
* 2008 *Mikä Helvetti Toion Saatanana?*

## Utsmykkinger
* 2007  Blussuvoll ungdomsskole, Trondheim
* 2011  Magnormoen Tollstasjon, Magnor

## Referanser


## Eksterne lenker
* hjemmeside
* nattduksbord: et kunstprosjekt i bloggform
* Omtale av utstilling, 2008
* Omtale av utstilling, 2003
* Omtale av utstilling, 2003
* Internetinstallasjon, 2000
Art director

**Art director** (**AD**) er en stillingsbetegnelse som brukes om en idé- og konseptutvikler som har ansvar for å lede og sammenstille visjonen til en visuell produksjon. Stillingen finnes i flere ulike bransjer, for eksempel innen reklame, film- og TV, redaksjonelle medier (aviser og tidsskrifter), PR, design, spill eller mote. Rollen har riktignok litt ulike funksjoner og ansvarsoppgaver i det ulike bransjene. 

En sentral oppgave for en AD er å oversette kundens, oppdragsgiverens eller regissørens visjon og målsettinger til konkrete konseptuelle og visuelle uttrykk. Dette innebærer ofte å lede og samarbeide med et team av kreative fagfolk, inkludert grafiske designere, illustratører, fotografer, regissører og produsenter. En AD kan spille en avgjørende rolle i å forme det visuelle uttrykket til en merkevare eller et prosjekt, og deres bidrag er ofte avgjørende for suksessen til en kampanje, en film eller et annet visuelt prosjekt.

Som art director skal man ha en bred kompetanse innen visuell kommunikasjon og bør inneha kunnskap omdesignprinsipper, typografi, fargebruk og komposisjon. Man må også evne å omdanne abstrakte ideer og konsepter til visuell kommunikasjon som er effektiv og treffer målgruppen på en meningsfull måte.I tillegg til å ha solid faglig kompetanse, må en dyktig Art Director også være en god kommunikator og leder.

## Reklamebransjen
I reklamebransjen er en Art Director ofte omtalt som en kreatør og jobber vanligvis sammen med en tekstforfatter i et kreativt team. Sammen har de det kreative ansvaret for idé- og konseptutvikling, produksjon og ferdigstilling av en kommunikasjonsoppgave. Det ferdige resultatet kan innta mange former, for eksempel som en kampanje, en film, et arrangement, en kommunikasjonsstrategi eller et nytt produkt. I tillegg til å jobbe kreativt, må en kreatør også forstå, omdanne og utnytte strategi og analyse i den kreative kommunikasjonen, slik at den er effektiv og appellerer til målgruppen.

I utgangspunktet er art directoren ansvarlig for det visuelle, og tekstforfatteren ansvarlig for det tekstuelle. Men, en AD kan også jobbe med overskrifter og annen tekst, og tekstforfatteren kan jobbe med visueller og estetikk. Selv om en god art director forventes å ha kompetanse innen grafisk design og teknisk kunnskap om produksjon, er det ikke forventet at man må være flink til å skissere for hånd eller lage illustrasjoner.

I et reklamebyrå jobber det kreative temaet som regel sammen med et større team på de ulike prosjektene. Temaet kan blant annet bestå av en kunderådgiver, prosjektleder, researcher, planner, grafisk designer og innholdsprodusent.

## Referanser


## Se også
* Kreatør
* Tekstforfatter
* Creative Director
* Regissør
* Grafisk designer
* Illustratør

## Eksterne lenker
* yrkesbeskrivelse av art director (Utdanning.no)
* Art Directors Wikipedia
* Art Directors Club
St. Johanneslogen Carl Johan

**St. Johanneslogen Carl Johan** er en frimurerlosje i Den Norske Frimurerorden (St. Johannesloge nr. 50), som ble grunnlagt den 14. oktober 1999 i Horten. Logen ble fra første stund underlagt Den Norske Store Landsloge.

Horten St. Johannes Broderforening ble grunnlagt den 23. februar 1906 underlagt St. Johanneslogen St. Olaus til de tre Søiler. Logen ble selvstendig i 1999. Logens valgspråk er Justitia et Fortitudine (Rettferdighet og Styrke).

Logen er oppkalt etter kong Karl III Johan, som var Stormester i Sverige. Navnet henspiller også på marinebasen Karljohansvern i Horten. 

## Ordførende Mestere

## Litteratur
* Matrikkel over Den Norske Frimurerorden for arbeidsåret 2007, Aktietrykkeriet i Trondhjem

## Eksterne lenker
*
Kattostmåler

**Kattostmåler** (*Larentia clavaria*) er en sommerfugl i gruppen av de egentlige målere  (Geometridae). Denne nokså store, brune arten er bare funnet på Østlandet i Norge.

## Utseende
En middelsstor til stor (vingespenn 33 – 40 mm), slank, brun måler med spisse forvinger. Hannen har smalt fjærformede antenner, hunnen trådformede. **Forvingen** har markerte, rettvinklede vingespisser og er lysbrun på farge, mørkere ved roten. Rundt midten av vingen har de et bredt, mørkere brunt tverrbånd. Dette har to trekantede innskjæringer ved innerkanten, mens ytterkanten bare er svakt bølgete. **Bakvingen** er silkeaktig gråhvit, mørkere ytterst. Larven er lang og slank, ensfarget lyst gulgrønn. 
 
## Levevis
Arten finnes i hager, parker og på skrotemark. Larvene lever på kattost (*Malva* spp.), stokkrose (*Althaea* spp.) og hegg (*Prunus padus*). De voksne målerne flyr i september–oktober.

## Utbredelse
Kattostmåleren finnes i det meste av Europa, Nord-Afrika og i Nord-Asia. I Norge er den bare funnet i den sørlige delen av Østlandet vestover til Aust-Agder.

## Referanser




## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Larentia clavaria''
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
St. Johanneslogen Halvdan Svarte til det gyldne Sverd

**St. Johanneslogen Halvdan Svarte til det gyldne Sverd** er en frimurerlosje i Den Norske Frimurerorden (St. Johannesloge nr. 51), som ble grunnlagt den 25. oktober 1999 i Hønefoss. Logen ble fra første stund underlagt Den Norske Store Landsloge.

Ringerike St. Johannes Broderforening ble grunnlagt den 23. oktober 1909 underlagt St. Johanneslogen Gustaf til den ledende Stjerne. Logen ble selvstendig i 1999. Logens valgspråk er Timor Dei Initium Sapientae (Gudsfrykt er begynnelsen til Visdom).

Logen er oppkalt etter Halvdan Svarte.

## Ordførende Mestere

## Litteratur
* Matrikkel over Den Norske Frimurerorden for arbeidsåret 2007, Aktietrykkeriet i Trondhjem

## Eksterne lenker
*
Universiade i friidrett 2003

Friidrettsøvelsene under **[[Sommeruniversiaden 2003]]** ble holdt på Daegu World Cup Stadium i Daegu, Sør-Korea mellom 15. og 20. august 2003.

## Medalje sammendrag
### Øvelser herrer

### Øvelser damer

## Eksterne lenker
* Verdens Student Leker (Universiade – Herrer) – Storbritannia friidrett
* Verdens Student Leker (Universiade – Damer) – Storbritannia friidrett
* Fulle resultater  – FIBU
Dangriga

**Dangriga Town**, tidligere kjent som **Stann Creek Town**, er en by i Belize som ligger ved den karibiske kysten. Dangriga er hovedstad i distriktet Stann Creek, og har rundt 9&nbsp;100 innbyggere.

Byen har fått tilnavnet «Kulturhovedstaden» siden innbyggerne representerer mange ulike folk og kulturer.

Fra Dangriga går Southern Highway til Punta Gorda.

## Referanser


## Eksterne lenker
* Dangrigas offisielle hjemmeside
Melasse

**Melasse** er et avfallsprodukt fra sukkerindustrien og er en brun tyktflytende væske som blir igjen når sukkeret er utvunnet fra sukkerbeter og sukkerrør. Melasse inneholder cirka 50&nbsp;% sukker og har en søtlig smak. Renset melasse selges som sirup. Den er klebrig og binder derfor støv godt.

Melasse brukes blant annet til produksjon av kraftfôrblandinger til husdyr. Sukkerrørmelasse benyttes også til produksjon av flere typer brennevin, blant annet rom.

## Se også
*Melasseulykken i Boston i 1919
## Referanser
St. Johanneslogen Vesta til den evige Ild

**St. Johanneslogen Vesta til den evige Ild** er en frimurerlosje i Den Norske Frimurerorden (St. Johannesloge nr. 53), som ble grunnlagt den 21. oktober 2000 i Volda. Logen ble fra første stund underlagt Trondhjems Provincialloge.

Ørsta/Volda Broderforening ble grunnlagt den 27. februar 1972 underlagt St. Johanneslogen Regulus, og ble opphøyd til deputasjonsloge den 29. august 1986. Logen ble selvstendig i 2000. Logens valgspråk er Per Cladem ad Victoriam (Gjennom Nederlag til Seier).

## Ordførende Mester

## Litteratur
* Matrikkel over Den Norske Frimurerorden for arbeidsåret 2007, Aktietrykkeriet i Trondhjem
St. Johanneslogen St. Torfinn

**St. Johanneslogen St. Torfinn** er en frimurerlosje i Den Norske Frimurerorden (St. Johannesloge nr. 54), som ble grunnlagt den 8. januar 2001 i Hamar. Logen ble fra første stund underlagt Den Norske Store Landsloge.

Logen er oppkalt etter biskop Torfinn som hadde sitt virke på Hamar mellom 1278 og 1282, og som ble utnevnt til helgen. Logens valgspråk er Via ad Lucem (Veien mot Lyset).

## Ordførende Mester

## Litteratur
* Matrikkel over Den Norske Frimurerorden for arbeidsåret 2007, Aktietrykkeriet i Trondhjem

## Eksterne lenker
*
St. Johanneslogen St. Mikael til det gamle Gilde

**St. Johanneslogen St. Mikael til det gamle Gilde** er en frimurerlosje i Den Norske Frimurerorden (St. Johannesloge nr. 55), som ble grunnlagt den 27. september 2002 i Voss. Logen ble fra første stund underlagt Bergens Provincialloge.

Voss Broderforening ble grunnlagt den 27. september 1968 under St. Johanneslogen Oscar til de syv Bjerge, og ble opphøyd til deputasjonsloge den 17. november 1987. I 2002 ble logen selvstendig. Logens valgspråk er Conjuncti ad Astra (Sammen mot Lyset).

## Ordførende Mester

## Litteratur
* Matrikkel over Den Norske Frimurerorden for arbeidsåret 2007, Aktietrykkeriet i Trondhjem

## Eksterne lenker
*
St. Johanneslogen Den gyldne Nøkkel

**St. Johanneslogen Den gyldne Nøkkel** er en frimurerlosje i Den Norske Frimurerorden (St. Johannesloge nr. 56), som ble grunnlagt den 20. april 2004 i Drammen. Logen ble fra første stund underlagt Den Norske Store Landsloge.

Logen ble grunnlagt etter initiativ fra Ordførende Mester i St. Johanneslogen Gustaf til den ledende Stjerne, grunnet tilveksten av frimurere i byen, og et ønske om å utnytte logebygningen bedre. Logens valgspråk er Clavis Vitae (Nøkkelen til Livet).

Logens navn er inspirert av Drammens byvåpen og logeskjoldet til Gustav V av Sverige.

## Ordførende Mester

## Litteratur
* Matrikkel over Den Norske Frimurerorden for arbeidsåret 2007, Aktietrykkeriet i Trondhjem

## Eksterne lenker
*
St. Johanneslogen Ottar til de tvende Nøkle

**St. Johanneslogen Ottar til de tvende Nøkle** er en frimurerlosje i Den Norske Frimurerorden (St. Johannesloge nr. 52), som ble grunnlagt den 6. oktober 2000 i Bardufoss. Logen ble fra første stund underlagt Tromsø Provincialloge.

Midtre Troms St. Johannes Broderforening ble grunnlagt den 4. mai 1990 underlagt St. Johanneslogen Arcturus, og ble opphøyd til deputasjonsloge den 12. mars 1992. Logen ble selvstendig i 2000. Logens valgspråk er Lux astralis (I lyset fra Stjernene).

Logen er oppkalt etter Ottar fra Hålogaland.

## Ordførende Mestere

## Litteratur
* Matrikkel over Den Norske Frimurerorden for arbeidsåret 2007, Aktietrykkeriet i Trondhjem
Alaskan Independence Party

**Alaskan Independence Party** er et politisk selvstendighetsparti i Alaska, USA. Partiets forløper, *Alaskans for Independence*, ble stiftet på 1970-tallet av Joe Vogler og hadde som målsetning å løsrive den amerikanske delstaten Alaska fra USA. I 1984 stiftet han AIP for å undersøke om hvorvidt avstemningen i 1958 var lovlig eller ikke. Denne avstemningen førte til at Alaska ble innlemmet i USA. Partiets motto er «Alaska First – Alaska Always». 

Partiet har siden midten av 1970-tallet jobbet for at det skal holdes en folkeavstemning om hvorvidt Alaska fortsatt skal være en del av USA. 

Partiets grunnlegger har uttalt følgende «I'm an Alaskan, not an American. I've got no use for America or her damned institutions».

På det nasjonale nivå har partiet kontakt med det konservative Constitution Party.

Walter Joseph Hickel ble i 1990 valgt til guvernør i Alaska fra partiet. Han hadde i årene 1966 til 1969 vært guvernør, den gang som kandidat fra Republikanerne, og året etter vært innenriksminister i ett år i Richard Nixons regjering. Men Hickels valgkamp denne gangen dreide seg om andre sider av Alaskan Independence Partys program, da han personlig var imot tanken om at Alaska skulle løsrive seg fra USA. Etter at embetsperioden var over i 1994, meldte han seg igjen inn i Det republikanske parti.

## Referanser


## Eksterne lenker
*
USAs Grand Prix 2005

**USAs Grand Prix 2005** var et Formel 1-løp arrangert 17.–19. juni 2005 på Indianapolis Motor Speedway i USA. Det var det niende løpet i Formel 1-sesongen 2005. Blant de 20 bilene som var påmeldt løpet, var det kun de seks bilene fra lagene som kjørte på Bridgestone-dekk (Ferrari, Jordan og Minardi) som kjørte løpet. De resterende 14 bilene, som alle kjørte på Michelin-dekk, kjørte inn på depotet etter oppvarmingsrunden.

Problemene med Michelin-dekkene oppsto etter at Toyota-fører Ralf Schumacher krasjet under fredagens trening, hvor han pådro seg skader. Han ble erstattet av lagets reservefører Ricardo Zonta, som også krasjet under trening. Michelin rådet lagene som brukte deres dekk i å senke farten ved sving 13, ellers ville dekkene kun være holdbare i ti runder. Michelin kom senere med et forslag som innebar å sette opp en sjikane i sving 13, som Det internasjonale bilsportforbundet (FIA) avviste, ettersom de mente at en slik endring av banen ville være urettferdig for lagene som kjørte på Bridgestone-dekk. Situasjonen ble forverret av de daværende Formel 1-reglene som gjaldt for 2005-sesongen, hvor dekkendringer var forbudt, samt en asfaltering av den ovale delen av banen etter Brickyard 400 året før.

Ferrari-fører Michael Schumacher vant løpet, med hans lagkamerat Rubens Barrichello på andreplass. Dette ble Schumachers første og eneste seier i 2005-sesongen. Jordan-fører Tiago Monteiro endte på tredjeplass, og ble med det første portugisiske Formel 1-fører som kom på pallen. Tredjeplassen ga også Monteiro sine første poeng i Formel 1, og dette var også Jordans siste pallplassering i Formel 1. Monteiros lagkamerat Narain Karthikeyan endte på fjerdeplass, og ble med det første indiske Formel 1-fører til å ta poeng. Han og Minardi-førerne Christijan Albers og Patrick Friesacher, som endte på henholdsvis femte- og sjetteplass, tok sine eneste poeng i Formel 1. Dette var også det siste løpet hvor Minardi tok poeng.

## Klassifisering
### Kvalifisering

### Løpet

## Eksterne lenker
*
Fylkesvei 4050

**Fylkesvei 4050** går mellom Viblemo og Birkeland i Lyngdal kommune.

Frem til 2019 hadde veien betegnelsen fylkesvei 508 (Vest-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Lev Rudnev

**Lev Vladimirovitsj Rudnev** (russisk: Лев Владимирович Руднев; født , død 19. november 1956) var en russisk arkitekt og en ledende utøver av stalinistisk arkitektur.

Rudnev ble født i byen Opotsjka, hans foreldre var skolelærere. Fra 1906 studerte han arkitektur ved det keiserlige kunstakademi i St. Petersburg, deltok i flere konkurranser med godt resultat og var ferdig utdannet arkitekt i 1915. Etter februarrevolusjonen i 1917 vant Rudnev konkurransen om monumentet over ofrene for revolusjonen. 

Fra 1922 til 1948 var Rudnev professor i arkitektur ved kunstakademiet i Leningrad (det tidligere keiserlige kunstakademi i St. Petersburg), fra 1948 til 1952 var han professor ved Moskvas institutt for arkitektur

Etter avslutningen av andre verdenskrig deltok Rudnev i gjenoppbygningen av byer som Voronezj, Stalingrad, Riga og Moskva. 

Blant Rudnevs mest kjente verk er:

* Statsuniversitetet i Moskva, hovedbygningen
* Kultur- og vitenskapspalasset i Warszawa
* Kultur- og vitenskapspalasset i Riga

## Referanser
Skagway

**Skagway** er en by i den sammensatte bykommunen Skagway i Alaska i USA. Byen ligger i det såkalte Alaska Panhandle, i delstatens sørøstre del. Ved folketellingen i 2000 talte byens befolkning 862 personer. Om sommeren fordobles imidlertid befolkningen, for å kunne håndtere de over 900&nbsp;000 turistene som besøker byen hvert år.

Havna i Skagway er et populært stopp for cruiseskip, og turistnæringen utgjør en stor del av næringslivet i byen. Den smalsporede jernbanen *[[White Pass and Yukon Route]]* til Whitehorse i Canada, som ble bygget under gullrushet på slutten av 1890-årene, drives nå utelukkende som turistjernbane i sommermånedene.

Skagway ble grunnlagt i 1887 av dampskipskapteinen William Moore. Byen var et viktig støttepunkt for gullgraverne under gullrushet, og var utgangspunkt for rutene over White Pass og Chilkoot Pass til Klondike og Alaska. 

Skagway utgjorde også en del av settingen for Jack Londons bok *[[Når villdyret våkner]].*

Navnet Skagway (opprinnelig stavet *Skaguay*) er fra Tlingit-navnet på området: «Skagua» eller «Shgagwèi», som betyr «et vindfullt sted med skumskavler på vannet».

## Eksterne lenker
* 
* Skagway Chamber of Commerce
* Skagway Convention & Visitors Bureau
* The Skagway News, lokalavis
* Soapy Smith Preservation Trust
* University of Washington Libraries Digital Collections – Eric A. Hegg Photographs  736 fotografier fra 1897-1901 som dokumenterer gullrushene i Klondike og Alaska, og omfatter bilder fra livet i Skagway, Nome og Dawson. Søk på «Skagway».
* ''”Skagway: Gateway to the Klondike”'' fra National Park Service.
Nelly Winterhalder

**Nelly Winterhalder** (født 1979) er dramatiker og skuespiller. Hun har mastergrad i scenetekst fra Statens Teaterhøgskole, og mastergrad i italiensk og tysk litteraturvitenskap samt teatervitenskap fra Ludwig-Maximilians-Universität i München.

Hun er bosatt i Oslo og skriver scenetekster på både norsk og tysk.

Tekstene hennes ble utvalgt til Norsk Dramatikkfestival i 2009 og 2011. Hun var nominert til Retzhofer Literaturpreis for 2009 i Østerrike og fikk publikumsprisen på Secondofestivalen i Sveits i 2011.

## Referanser


## Eksterne lenker
* Nelly Winterhalder hos Norske Dramatikeres Forbund
Jan-Erik Knudsen

**Jan-Erik James Knudsen** (født 9. juli 1957) er en norsk forfatter med skotske aner. Knudsen er oppvokst i Asker, er utdannet pedagog, og arbeider i dag ved Oslo universitetssykehus.

Knudsen skriver kriminallitteratur og utga sine to første bøker hos Aschehoug. Han debuterte i 2008 med boken *En fiende å frykte*. Bok nummer to, *Memo fra en morder*, kom i 2010. Begge bøkene fikk gjennomgående gode til svært gode kritikker. Hovedpersonene i bøkene er etterforskerne Eddie Samson og Bernhard Fiske fra KRIPOS. Bok nummer tre, *I skyggen av stråleglansen,* kom i juni 2019, og benytter pedofile nettverk i plottet.

## Eksterne lenker
* 
* Bokelskere.no med anmeldelser
* Anmeldelse av ''En fiende å frykte'' i Bergens Tidende
Étienne Geoffroy Saint-Hilaire

**Étienne Geoffroy Saint-Hilaire** (født 15. april 1772, død 19. juni 1844) var en fransk naturhistoriker.

Han var kollega med Jean-Baptiste Lamarck og utvidet og forsvarte Lamarcks teorier om evolusjon. Han studerte blant annet sammenlignende anatomi, paleontologi og embryologi og grunnla teratologien.

Han var professor ved Muséum national d'histoire naturelle i Paris.

Honore de Balzac har tilegnet sin berømte roman Far Goriot til "Den store Eminense Geoffrey Saint-Hilaire" med ordene "Med ønske om å uttrykke min beundring for hans arbeid og hans åndskraft."

## Referanser
Marius Leknes Snekkevåg

**Marius Leknes Snekkevåg** (født 18. mars 1980 i Oslo) er en norsk frilans tekstforfatter og skuespiller. Han har arbeidet som manusforfatter for TV-serien *[[Hotel Cæsar]]* og deltok i redaksjonen til første sesong av *[[Typisk norsk]]* for NRK.

Snekkevåg har utdannelse som tekstforfatter ved Westerdals Oslo School of Arts, Communication and Technology.

Han deltok i Norsk dramatikkfestival i 2008 med stykket *Slipp meg, jeg elsker deg*. Det er en del av en planlagt trilogi som har virkelighetsforvridning som tema. Det handler om en mann, «Martin», som ikke vil akseptere at mannen han har levd sammen med er død. Når vennene hans forsøker å hjelpe, oppdager de sine egne sterke savn.

*Jeg vil vaske verden ren* hadde urpremiere på Kilden Teater og Konserthus 19. september 2017. Stykket er en del av Snekkevågs trilogi Norge under andre verdenskrig, der *Rabinowitz* utgjør den første delen. Stykket får regi av Audny Chris Holsen og koreografi av Sigrid Edvardsson.

## Verk
* *Nettet*, En psykologisk thriller for ungdom. Trikkestallen 2009
* *Slipp meg, jeg elsker deg!*. Norsk dramatikkfestival/Det norske teatret 2009
* *[[Moritz Rabinowitz|Rabinowitz]]*. Scenekraft/Haugesund Teater/Det Norske Teater 2011 
* *Heks*. Bestillingsverk fra Scenekraft. 2012 
* Munch-forestillingen “!Kyss” (Scenetekstbidrag). Urpremiere på Teater Innlandet, 2013 
* *Folkedypet*. Bestillingverk fra Brageteateret, 2013 
* *Gi meg en lykkelig slutt!* Bestillingsverk fra Rogaland Teater og Haugesund Teater, 2013 
* *Jeg vil vaske verden ren*, Kilden Teater og Konserthus 19. september 2017. 

## Referanser


## Eksterne lenker
* Marius Leknes Snekkevåg  hos Norske Dramatikeres Forbund
* Egen nettside, med CV
Strepsirrhini

* Lemuriformes
* Lorisiformes

**Strepsirrhini**, eller **våtneseaper**, er en av to underordner av primater og omfatter blant annet lemurene og fingerdyret på Madagaskar, galagoer og potoer fra Afrika, og lorier fra Sørøst-Asia. Dyrene i denne gruppen ligner i liten grad på de dyrene folk flest forbinder med begrepet ape.

Både *vrineseaper* og *våtneseaper* har vært brukt som norsk navn på gruppen. 

Våtneseaper ble tidligere regnet til halvaper, sammen med spøkelsesaper. Spøkelsesapene tilhører dog ikke strepsirrhinene, men haplorrhinene (tørrneseapene), og er nærmere beslektet med de høyere apene. Gruppen halvaper var derfor parafyletisk og regnes ikke lenger som en systematisk gruppe. 

## Biologi

Strepsirrhini har i likhet med aper som regel gripehender og gripeføtter og beveger seg mye oppe i trær. Som navnet «våtneseaper» antyder er gruppen er kjennetegnet ved at nesen er fuktig og kontinuerlig med overleppen, slik som hos de fleste pattedyr. Den viktigste sansen er luktesansen, i motsettning til hos haplorrhinene der synet har en større rolle. Hodeskallen har en fullstendig beinring rundt øyet, men mangler imidlertid en bakvegg i øyehulen. Øyeeplet ligger an mot tyggemuskelen, slik tilfellet er for de fleste pattedyr. Som navnet «våtneseaper» antyder, har de våte neser slik som de fleste pattedyr.

På Madagaskar har strepsirrhinene i utgangspunktet få fiender, og har utviklet seg til en rekke daglevende arter. Disse utgjør en egen grein på strepsirrhinenes stamtre kalt lemurer. Før mennesket kom til øya, fantes det lemurarter helt opp i gorilla-størrelse. De øvrige strepsirrhinene er stort sett nattdyr. Hele gruppen, inkludert de dagaktive lemurene mangler fargesyn, og dietten består i større grad av insekter og andre små dyr enn av frukt slik man vanligvis forbinder med primater. Hjernen er også liten, men luktelappen er velutviklet.

### Inndeling
Inndelingen av primater følger i hovedsak Groves (2005). Det er imidlertid en viss usikkerhet knyttet til om Strepsirrhini skal deles inn i én, to eller tre infraordener. Goves deler i tre (Chiromyiformes, Lemuriformes, og Lorisiformes), mens Hartwig (2011) deler Strepsirrhini i to (Lemuriformes og Lorisiformes), og Cartmill (2010) deler di kun én infraorden (Lemuriformes). Systematikken nedenfor følger Hartwig (2011).

* Primates, primater
** Strepsirrhini, våtneseaper
*** †Adapiformes
**** †Adapoidea
***** †Adapidae
***** †Notharctidae
***** †Sivaladapidae
*** Lemuriformes, lemurdyr
**** Lemuroidea, makier og lemurer
***** †Archaeolemuridae
***** Cheirogaleidae, muslemurer
***** Daubentoniidae, fingerdyr
***** Indriidae, indrier
***** Lemuridae, lemurer
***** Lepilemuridae, vesslemakier
***** †Megaladapidae
***** †Palaeopropithecidae
*** Lorisiformes, loridyr
**** Lorisoidea, lorier og galagoer
***** Lorisidae, lorier
***** Galagida, galagoer
** Haplorhini, tørrneseaper

## Referanser




## Eksterne lenker
*
Agnes Carlsson

**Agnes Emilia Carlsson** (født 6. mars 1988 i Vänersborg, i daværende Älvsborgs län, Sverige), bedre kjent som **Agnes**, er en svensk pop-vokalist, og svensk Idol-vinner i 2005. 

Carlssons musikalske gjennombrudd kom med sangen «Right Here, Right Now (My Heart Belongs To You)» i 2005, som solgte  som singel og kvalifiserte til platinaplate. Debutalbumet *Agnes* solgte til dobbel platinaplate, med et salg på over  eksemplarer. I 2009 ga hun ut singelen «Release Me», som har solgt over  eksemplarer i hele verden.

## Diskografi

## Priser
*2006 - Nickelodeon Kids Awards (Årets kvinnlige artist)
*2009 - MTV European Music Award 2009 (Årets svenske artist)
*2009 - MP3 Music Awards 2009 (Årets House/Dance/Trance)
*2009 - Svenska musikförläggareföreningen (Årets låt: "Release Me")
*2010 - Gaygalan (Årets artist)
*2010 - ELLE-galan (Årets best kledde artist)

## Referanser


## Eksterne lenker
* 
* 
* 
*
Fylkesvei 3950

**Fylkesvei 3950** går mellom Augland og Eidså i Kristiansand kommune.

Frem til 2019 hadde veien betegnelsen fylkesvei 108 (Vest-Agder).

## Kommuner og knutepunkter

## Referanser




## Eksterne lenker
* Vegvesenets vegkart
Grammatisk tall

**Grammatisk tall**, eller **numerus**, er en grammatisk kategori som uttrykker tallet på et substantivs eller et pronomens referanser. Verb og adjektiv samsvarsbøyes også ofte i henhold til subjektets numerus, og av og til også med det direkte objektets numerus.

Norsk har et tonumerussystem, noe som vil si at det skilles mellom to numerus i substantiv og pronomen: entall (singularis) og flertall (pluralis). I verbbøyninga skilles det ikke mellom numerus.

## Numeruskategorier
Det høyeste antall numeruskategorier som er registrert i et språk, er fem. De fem vanligste kategoriene er:
*Entall (*singularis*)
*Flertall (*pluralis*)
*Totall (*dualis*)
*Tretall (*trialis*)
*Fåtall (*paucalis*)

Det er få språk som har alle disse kategoriene; et av dem er manam. Mange språk skiller ikke mellom numerus i det hele tatt.

Enkelte språk har andre numeruskategorier. Blant annet har chemehuevi, i tillegg til entall, de to kategoriene «to eller flere» og «tre eller flere». Marshallesisk har firetall (*quadrualis*).

## Numerushierarkiet
Numeruskategoriene kan settes opp i et hierarki, her med den høyeststående kategorien til venstre:
:entall 

## Litteratur
*
*
*
Fatima az-Zahra

**Fatima az-Zahra** (arabisk: , også kjent som *Fāṭima bint Muḥammad*; født ca. 606, død ca. 632) var profeten Muhammeds femte og yngste datter. Fatimas mor var profetens første kone Khadīja. Fatima er ofte omtalt med ulike hederstitler, spesielt vanlig er *az-Zahrāʾ*, «den skinnende».

Hun giftet seg med fetteren til faren, den fjerde kalifen Ali ibn Abi Talib, og fikk blant andre sønnene Hasan ibn Ali og Husayn ibn Ali. Ifølge en tradisjon er Fatima den eneste av Muhammeds barn som fikk egne barn. Hun blir ansett for å ha vært spesielt gudfryktig og ydmyk, og regnes som syndfri innen sjiaislam.

Fatima er derfor et forbilde for mange muslimer, særlig kvinner. Mange omtaler henne som «den strålende Fatima» og «legemliggjørelsen av alt det guddommelige i den kvinnelige natur, det edleste ideal som den menneskelige tanke har oppnådd». 

## Fatimas navn
Fordi Fatima har en så viktig stilling innen islam, har jentenavnet Fatima blitt svært populært i mange muslimske land. Fatima kan også skrives Fatime, Fatemeh, Fatme og Fatume. Også den portugisiske landsbyen Fatima er oppkalt etter henne. Byen er forøvrig et katolsk valfartssted.

## Fatimas hånd
Fatimas hånd, også kalt hamsa og khamsa, er et populært symbol i muslimsk tradisjon som viser ei hand med to symmetrisk stilte tomler og et øye i handflata. Tegnet anses som en lykkebringer og skal ifølge folketroen i Nord-Afrika og Midtøsten beskytte mot «det onde øye». De fem fingrene kan også tolkes som de fem søylene innen islam.

## Referanser
Bestemthet

**Bestemthet** er i grammatikken en egenskap hos nominalfraser som skiller mellom enheter som er spesifikke og identifiserbare i en gitt kontekst (bestemte nominalfraser) og enheter som ikke er det (ubestemte nominalfraser).

Bestemthet uttrykkes på ulik måte fra språk til språk. På blant annet norsk, svensk og rumensk brukes suffikser:
**gutt* (ubestemt)
**gutt*'en*** (bestemt)

På blant annet [[engelsk]], [[spansk]], [[tysk]] og [[fransk]] brukes bestemte artikler. Et eksempel fra engelsk er:
*''boy'' (ubestemt)
****the*' boy* (bestemt)
Friidrett under Sommer-OL 2004 – 10 000 meter menn

**10 000 meter menn** i Sommer-OL 2004 ble gjennomført på Athens olympiske stadion den 20. august.

## Medaljører

## Resultater
### Finale

## Rekorder
### Verdensrekord
*Kenenisa Bekele, Etiopia – 26.20,31 – 8. juni 2004 – Ostrava, Tsjekkia

### Olympisk rekord
*Kenenisa Bekele, Etiopia – 27.05,10 – 20. august 2004 – Athen, Hellas

## Eksterne lenker
* Resultater på sports-reference.com
Friidrett under Sommer-OL 2004 – 10 000 meter kvinner

**10 000 meter kvinner** ved Sommer-OL 2004 ble gjennomført på Athens olympiastadion den 27. august.
## Resultater
*Alle resultater angis i timer.minutter.sekunder

## Rekorder
### Verdensrekord
*Junxia Wang, Kina – 29.31,78 – 8. september 1993 – Beijing, Kina
### Olympisk rekord
*Derartu Tulu, Etiopia – 30.17,49 – 30. september 2000 – Sydney, Australia
## Tidigere vinnere
### OL
*1896 – 1984: Ingen konkurranser

### VM

## Eksterne lenker
* Resultater  på sports-reference.com
Henry Fox-Strangways, 3. jarl av Ilchester

**Henry Stephen Fox-Strangways**, 3. jarl av Ilchester, (født 21. februar 1787, død 8. januar 1858) var en britisk politiker (whig).

Ilchester var eldste sønn av Henry Thomas Fox-Strangways, 2. jarl av Ilchester, og Mary Theresa O'Grady. Han etterfulgte faren som jarl av Ilchester i 1802 og tok sete i House of Lords ved sin 21. fødselsdag i 1808. I august 1835 ble Ilchester utnevnt til *[[Captain of the Yeomen of the Guard]]*, dvs. stedfortredende sjefsinnpisker i House of Lords, i Melbournes regjering. Han hadde dette embedet til juli 1841. I 1837 ble han utnevnt til medlem av Det kongelige råd.  Han var videre stattholder (*Lord Lieutenant*) i Somerset fra 1837 til 1839.

Begge hans sønner døde før ham, og han ble etterfulgt som jarl av Ilchester av sin halvbror William Thomas Horner Fox-Strangways.

## Referanser
St. Johanneslogen Flikke til de tvende Fiorde

**St. Johanneslogen Flikke til de tvende Fiorde** er en frimurerlosje i Den Norske Frimurerorden (St. Johannesloge nr. 59), som ble grunnlagt den 27. august 2005 i Flekkefjord. Logen ble fra første stund underlagt Den Norske Store Landsloge.

## Ordførende Mester

## Litteratur
* Matrikkel over Den Norske Frimurerorden for arbeidsåret 2007, Aktietrykkeriet i Trondhjem

## Eksterne lenker
*